Ana shari′ar sojoji kusan 600 a Najeriya | Labarai | DW | 20.05.2015
Ana shari'ar sojoji kusan 600 a Najeriya
Shari'ar na zuwa ne daidai lokacin da wasu sojojin ke fuskantar shari'a bisa zarginsu da laifuffuka daban-daban a yakin da ake yi da Kungiyar Boko Haram.
Rundunar tsaron Najeriya ta sanar da gabatar da jami'anta wajen 600 a gaban kotun soji na musamman, a daidai lokacin da wasu sojojin ke ci gaba da fuskantar shari'a bisa zarginsu da laifuffuka daban daban a yakin da ake yi da Kungiyar Boko Haram a yankin arewa maso gabashin Najeriya.
Mai magana da yawun rundunar sojin Kanar Sani Usman ya ce kimanin jami'ai 579 ne aka gurfanar da su yau a gaban kotun sojin a birnin Abuja, domin gaggauta zartar da hukunci mai adalci, sai dai ya ki karin haske wa 'yan jarida dangane da shri'ar da ma lokacin da aka fara shi.
A shekarar da ta gabata kotun sojin ta yanke hukuncin kisa akan sojoji guda 72, saboda abun da ta kira samunsu da laifufuka da suka hadar dana cin amanar kasa, taimakawa abokan gaba da wasu da ke da nasaba da yaki da Boko Haram.
Lauyan kare hakkin jama'a Femi Falana ya yi Allah wadan wannan hukuncin da ma ita kanta shari'ar da ake yi a asirce, saboda acewarsa hujjojin wadanda yake karewan sun bayyana irin yadda cin hanci da karbar rashawa ya mamaye rundunar tsaron Najeriyar, inda manyan jami'ai ke karkata kudaden albashi dana kayan aiki zuwa aljihunsu.
Kwanan wata 20.05.2015
Mawallafi Zainab Mohammed Abubakar
Muhimman kalmomi Sojoji, Najeriya, Shria'a
Permalink https://p.dw.com/p/1FTPb
Najeriya: Korafi kan kin sake zaben jihohin Rivers da Bauchi 18.03.2019
Jam'iyyar APC mai mulki ta yi watsi da sabon matakin da hukumar INEC ta dauka a game da zaben gwamna na jihohin Bauchi da Rivers, bayan da hukumar ta janye daga maimaita zabe zuwa ga ci gaba da tattara sakamako.
Najeriya: PDP za ta saka ido a zaben gwamnoni 04.03.2019
Bayan kammala taron jami'an jamiyyar a Abuja ne ta yi kashedin tura sojoji a zaben gwamnonin da ‘yan majalisun dokoki da za’a yi tare da daukan matsaya a kan sakamakon zaben shugaban kasa da ta sha kaye a cikinsa.
Najeriya: Sojoji 100 suka mutu a hannun 'yan ta'adda 18.01.2019
Sojojin Najeriya sama da 100 ne suka rasa rayukansu a sanadiyar gumurzu da 'yan ta'adda a yankin Arewa maso Gabashin kasar kamar yadda wani sabon rahoto na gungun kungiyoyin bayar da agaji ya nunar.